标题：琴岫兮
诗人简介
琴岫兮(2张)琴岫兮，当代古风婉约体女诗人，生于燕赵，情系江南，琴觞岫幌赋归兮。其诗词风格颇具书卷之气，既有李清照的凄婉哀愁，也有江南女儿的柔弱纤丽，令人不忍卒读……
闲看断肠诗集成癖，泪读曹公红楼成痴，目前正在从事戏曲剧本创作。
琴岫兮在《读诗有怀》中这样写道：“为诗瘦损为诗愁，肠断如逢春与秋。道是蛾眉多善感，此生福慧未双修。”深深地诉说了她与诗结下的不解之缘，陶醉于翰墨书香里的伤春悲秋，以及与古代的薄命红颜隔空惺惺相惜的内心写照。
名字源于陶渊明《归去来兮辞》里“云无心以出岫”，平生爱琴，犹爱琵琶，故名“岫兮”。网友博陵一鹗曾在博客里，题诗一首赠才女琴岫兮：“琴觞岫幌赋归兮，寄傲南窗物我齐。酒适忘形邀月醉，心恬逸迹傍云栖。”
诗词作品大多发表在诗词吾爱网、好心情原创文学、诗词在线、原创力量—文学联盟、中华诗词网校、中国水草诗社、中国韵律诗歌网、中国诗词文学、红袖添香文学网、中华诗词论坛等等。
出生于一个单亲家庭，父母都是聋哑人，从小寄居在姥姥家生活，注定了生来有林黛玉式性格的多愁善感。
个人档案
性别：女
民族：汉族
出生日期：1993年5月2日（农历）1993年3月11日（阴历）
生肖：鸡
身高：163cm
体重：41.5公斤
星座：金牛座
昵称：岫兮
别号：岫空居士
出生地：河北唐山
故乡：河北沧州
现居地：浙江杭州
性格：忧伤、文静、柔弱、内向、腼腆
目前职业：在校大学生
专业：工商管理
粉丝昵称：云岫
特长：琵琶、古筝、书法
家庭成员：妈妈、继父、姥姥、姥爷
兴趣爱好：写诗、弹琴、练字、养花
诗词风格：凄婉哀愁，柔弱纤丽
最欣赏的诗人：白居易
最欣赏的词人：朱淑真
最欣赏的作家：曹雪芹
最欣赏的演员：陈晓旭
最喜欢的风景：西湖
最喜欢的城市：杭州
最信仰的宗教：佛教
最喜欢的名著：红楼梦
最喜欢的朝代：明朝
最喜欢的古画：仕女图
最喜欢的颜色：纯白色
最喜欢的季节：秋天
最喜欢的花卉：昙花
最喜欢的发型：无刘海的马尾辫
最难忘的人：太祖母
最伤心的事：太祖母去世
最尴尬的事：同学起的绰号苦瓜脸
最喜欢的节日：花朝节
最喜欢的动物：鹦鹉
最喜欢的食物：香茗
最满意的部位：眼睛
最喜欢的电视剧：家春秋
最喜欢的诗集：断肠集
最喜欢的歌曲：枉凝眉
最喜欢的男生类型：谦谦君子，温文尔雅，玉树临风，能文工诗
最喜欢的戏曲：越剧《天上掉下个林妹妹》
最喜欢的诗句：腹有诗书气自华
个人作品
古韵诗集《挹昙斋诗集》岫兮作品(4张)
抒情散文《薄夜优昙尽愁漪》
古典言情小说《簪梅绾柳》
古典言情小说《昙遗仙蓦》（未完）
七言绝句
（一）《读诗有怀》
为诗瘦损为诗愁，肠断如逢春与秋。
道是蛾眉多善感，此生福慧未双修。
（二）《忆女词人沈祖棻》
愁土埋香词魄寒，花开无力解眉攒。
易安才命卿今续，千古伤怀总一般。
（三）《自解二首》
（其一）
蛾眉何苦要耽愁，似此耽愁无了休。
福慧双修人世少，古来诗谶几多留。
（其二）
工诗岁月亦工愁，福慧多应来世修。七绝配图(15张)
翰墨琴书如撇却，秋悲春怨岂堪留。
（四）《听雨》
痴绝毫端翰墨情，那堪细雨作愁声。
几时脱却诗魔苦，无泪伤魂无闷萦。
（五）《薄命佳人叹》
（其一）《叹冯小青》
愁临瘦影累形骸，才韵焉同香骨埋？
回首叹卿兼自叹，一般多舛两伤怀。
（其二）《叹贺双卿》
苍天何事妒双卿，掷笔焚香哭一声。
自是才媛偏不寿，难求红线续鸳盟。
（六）《咏才女朱淑真》
断肠只合怨黄昏，深锁春山眉黛痕。
愿得蟾宫光一缕，多情永照玉人魂。
（七）《咏妙玉》
三春风雨湿啼妆，贝叶翻时欲断肠。
槛外红尘无意问，青灯影里照禅床。
（八）《拜观音》
如许愁魔晚复侵，香消一瓣叹孤吟。
愿求大士杨枝水，槛内梅生清净心。
（九）《咏惜春》
忍抛珠翠着缁衣，回首三春梦昨非。
从此尘心归空后，宝莲座畔永瞻依。
（十）《潇湘谪晓旭》
落絮应怜素怨生，东风独悔瘗倾城。
前身定是潇湘谪，最忆红楼复咽声。
（十一）《咏白莲》
愁向西洲雨后春，浣香耶女暗伤神。
好风佩结怜花客，知隔瑶池第几津？
（十二）《咏湘妃竹》
芳林幽独奈愁何？长抱贞姿待雪和。
看取满庭香断处，不如湘女翠痕多。
（十三）《回文体·春夜》
画楼西堕粉香迷，堕粉香迷月影栖。
月影栖莺愁客去，莺愁客去画楼西。
（十四）《赠安雯》
红楼梦远忆晴雯，愁散潇湘逢彩云。
若觅曹公书里影，静心堪隐乱尘纷。
（十五）《咏幽兰》
倚风暗折浅红芽，秀骨偏生寒士家。
幸得清芬能佩紫，岂随群卉老烟霞？
（十六）《咏水仙花》
瑶台霜女泛槎来，吹堕啼珠风幕开。
瘦骨未成山外土，但从洛浦雨中栽。
（十七）《桃花吟》
雨染啼红翠湿频，画栏无力遣芳春。
桃花自道俦名士，争奈渔郎又问津。
（十八）《十一月晦日咏雪》
瑶花碎剪万千来，疑觉琼枝映镜台。
待到霜娥归紫阙，犹闻两岸夜猿哀。
（十九）《秋宵独坐有怀》（四首）
（其一）
秋宵独坐倦愁眠，唯觉秋风绕篆烟。
已送南飞秋雁去，空伤楚客断肠篇。
（其二）
长枝损却坠秋鬟，怎得君来两折攀？
似与秋莲心结苦，知他此别泪缘悭。
（其三）
相思只教瘦芳颜，未抱秋情画远山。
怅怅秋庭谁共倚？何当冷月照君还？
（其四）
秋屏半掩袖双鸳，待出秋闺久忘言。
但惜秋波横寸血，秋期又误在瑶轩。
（二十）《辘轳体·凉夜愁生玉簟孤》
（其一）（仄起入韵）
凉夜愁生玉簟孤，月痕暗遣寄姑苏。
思君啼断横波目，病酒斟来恐独沽。
（其二)（平起入韵）
画栏流影倩风扶，凉夜愁生玉簟孤。
未把相思通紫女，可怜绣院歇啼乌。
（其三）（仄起不入韵）
独倚幽窗莲漏永，离魂只合觅双凫。
婵娟消得诗肩瘦，凉夜愁生玉簟孤。
（二十一）《卷帘体·遣秋思》
（其一）（平起入韵）
寒风空锁画栏秋，望却遥岑咽旧愁。
尚记经年南浦雁，裁成锦字向谁收？
（其二）（仄起入韵）
望却遥岑咽旧愁，蟾光暗洒烛红休。
马蹄行遍章台路，悔教佳人隔凤楼。
（其三）（仄起不入韵）
尚记经年南浦雁，曾邀浣女晚归舟。
断肠烟色轻遮幕，休使青骢到此游。
（其四）（平起入韵）
裁成锦字向谁收？犹惹啼痕湿病眸。
不倩双凫花畔过，徒观冷月下湖头。
七言律诗
（一）《悲红颜》
（祭怀古代红颜薄命之女）
长叹吹箫楼已空，骖鸾人远怅东风。
彩云枉散潇湘外，冷月难圆瑶阙中。
西子棹边萍亦碎，玉妃镜里泪皆穷。
那堪更乞悲春酒，洒落香丘一寸红。
（二）《闻晓旭出家有怀》
岂言红粉不成尘，剪却青丝厌晚春。
梦里潇湘如昨忆，醒时禅宇寄今身。
萍飘易辨烟中景，花落难知月下因。
一缕诗魂曾记否？林泉边宿断肠人。
七律配图(14张)
（三）《忆词人纳兰性德》
风卷花痕逐逝波，君词凄艳奈春何。
堪嗟绿绮弦和寡，长憾蓝田玉碎多。
栏畔倚时空有泪，毫端题处怕闻歌。
素笺半掩同谁语，自此新愁锁黛蛾。
（四）《题月下抚琴图》
绣帘人瘦理丝桐，宝篆香消此夜中。
蝶蛹有心迟化羽，柳绵无意老随风。
花痕未冷花愁结，烛影虽摇烛泪穷。
一曲思君传别绪，兰舟春水几朦胧。
（五）《病中读漱玉词》
梅花梦破夜阑时，扶病愁吟漱玉词。
帘畔钗摇风寂寂，琴边枕冷月迟迟。
霜毫挥尽千行泪，红烛萦牵百种思。
啜罢香茶轻掩卷，忍教坐起又颦眉。
（六）《叹烟花女敫桂英》
莫道烟花质本轻，应怜痴女桂英情。
长疑别绪皆愁绪，谁识琴声似泣声？
飘尽香红君不见，续成秀句梦还惊。
东风已误珠帘约，几怨王魁薄幸名。
（七）《赋得红梅花》
（得“红梅花”的“红”字）
寒霜冲破瘦枝红，怜尔淹留幽院中。
隋柳信沉三径露，庾梅盟断五更风。
山栖逋老孤怀结，月宿青娥余恨穷。
自道冰魂愁懒赋，疑招雪魄在瑶宫。
（八）《悼红学家周汝昌老先生》
松骨高标儒者流，毫端雅句付红楼。
台空鸾去肠先断，琴冷花飞泪不休。
泉下又添诗魄伴，生前原与古人俦。
无缘得识周翁面，每读残编忆白头。
（九）《寒夜即事》
疏香绕院意徘徊，掩卷长夸谢女才。
何处篱边梅影落，谁家槛外雪声来。
愁吟丽句犹挥翰，苦啜清茶未歇杯。
无寐孤窗空见月，那堪残烛泪频催。
（十）《冬夜病中寄怀》
倚枕愁来诗意侵，筝弦冷落暗沉吟。
徘徊香径扶梅影，聊寄幽窗爱月心。
墨自挥干肠已断，烛将销尽梦难寻。
病容似比花颜瘦，云鬓低垂泪满襟。
（十一）《问菊》
（步《红楼梦》林黛玉之韵）
倦理清弦片叶知，遥遥翠帐慕东篱。
陶公癖酒归锄早，浣女扶花唱棹迟。
镇锁秋庭霜露寂，时怜晚阁雁蛩思。
休将泪眼凝钗坠，病鬓犹应菊瘦时。
（十二）《菊梦》
（步《红楼梦》林黛玉之韵）
香笺和墨渍冰清，一觉行云北顾明。
谢女篱前寻钿誓，何郎圃下忆钗盟。
横波已负边鸿约，翠黛犹伤楚雁鸣。
但教秋心长诉汝，年年冷影堕芳情。
（十三）《咏菊》
（步《红楼梦》林黛玉之韵）
蹙损烟蛾病翼侵，寻常楚雁过愁音。
冰绡已倩西风剪，锦字还传冷月吟。
梦破东篱赊素恨，情随圃菊傍孤心。
陶公此去抛尘网，直教朱缨解到今。
（十四）《春闺偶题》
（尾字限溪、西、鸡、齐、啼五韵）
雨湿香红乱碧溪，丝丝暗堕绣窗西。
风残镜破扶孤燕，片月弦疏怯晓鸡。
烟压黛蛾肠百叠，波横翠髻泪千齐。
画楼镇锁金钗影，船阻云山鸟倦啼。
（十五）《静夜怀乡》
今宵北顾雁归乡，已教寒枝攒满霜。
借得花魂横黛冷，拟将月影洒笺凉。
自知谢女回肠断，莫道檀郎叠泪长。
萍梗孤飘何处息？忍听楚客怨啼湘。
（十六）《残春即事》
梁间客燕砌香泥，槛外孤云歇碧畦。
花影疑从罗幕堕，月痕似向画栏栖。
绿烟深望横波尽，红雾长舒眉黛低。
休恨东风吹病鬓，等闲翻却意凄迷。
（十七）《无题》
倚槛无心绣带偏，移舟重觑载愁弦。
离莺啼断斜罗幕，别凤肠回舞绮筵。
堪叹琐窗羁病翼，岂非化羽是婵娟？
愿随花影扶风去，飞入君怀宿月眠。
（十八）《暮秋即事》
立尽残风银漏知，霜黏罗袖怯寒时。
月痕犹染秦娥黛，花影还扶啼血枝。
谁谓鱼书传已暮，因何雁信达成痴？
只闻陶令归帆去，到得南山叩菊迟。
（十九）《辛卯杂诗》
紫骝轻勒度林嘶，目断游踪到陌西。
冷雨待怜同蒂老，残风空许别枝栖。
淹留凉夜花慵堕，孤负寒昏鸟忍啼。
看取芳菲争发早，方知曲径叠香泥。
（二十）《四月晦日咏柳》
绿软拖金持赠时，参差攒就几窗枝。
灞陵月衬啼莺苦，隋苑烟迷瘦叶垂。
红雨何堪拘病眼，东风应叹隔孤思。
嫁春桃李随香老，空恨蓬门结碧丝。
（二十一）《怜落花》
一宵丝雨濯残香，犹叠飞红垂露光。
瑶阙生辉招皓魄，蓝田无玉赎啼妆。
孤枝乍怯芳何主？弱羽频催鸟忍伤。
不坠与君分袂处，却随春水两三行。
（二十二）《临别书怀》
半榻疏风转寂寥，无边碧树已萧萧。
朱栏每觉花痕近，绣幕翻疑月影遥。
鸿别长亭招信断，雁离古道奈魂消。
问君可忆婵娟面，此后秦楼尘满箫。
（二十三）《落梅》
岂同坠粉隔朱墙，疑是江妃旧日妆。
无翼不惊沉鹤信，有槎何计浣梅香。
琼枝似宿楼头月，玉萼如攒篱上霜。
凭仗寒风愁顾影，逋仙对此几回肠。
词作选摘
（一）《浣溪沙·寒夜遣怀》
烛泪滴笺不自知，窗前染翰只耽诗。尘生筝柱久相违。
一槛梅残供怅望，半帘月冷动吟思。今宵又觉断肠时。
（二）《苏幕遮·无题》（用堆絮体）
槛梅香，窗月皎。帘畔琴声，帘畔琴声绕。
眉黛颦多欢意少，非是伤春，非是伤春老。
拟新篇，吟旧稿。染翰烹茶，染翰烹茶好。
堪叹知音人杳杳，泪烛犹斜，泪烛犹斜照。
（三）《烛影摇红·秋夜》（用宋人独木桥体）
门锁愁烟，半帘月上楼台影。琵琶拨尽断肠声，怕倚栏杆影。
摇落翠钗光影，莫怨风、吹寒鬓影。凉生玉指，那堪去照，孤鸾镜影。
衰草疏蝉，东篱霜染黄花影。欲寻昨梦杳无踪，渺渺平波影。
红泪流残烛影，雁不来、临窗步影。凝眸吟处，却见池前，乱萍碎影。
（四）《南歌子·问春》（用宋人独木桥体）
绣幕莺啼处，朱栏花落时。篆香轻袅抚琴时，唤起江南烟雨、梦残时。
别岸闻歌去，离亭望月时。几番风薄絮飞时，萦乱愁人心绪、问春时。
（五）《菩萨蛮·轻舟半载愁丝住》
轻舟半载愁丝住，聊将旧翰攒兰渚。扶病赏青萍，已随流水暝。
彩笺心字赠，影蘸冰瓯冷。弹彻素弦灰，斑斑绡泪垂。
（六）《蝶恋花·谁道朱弦弹恨语》
谁道朱弦弹恨语？笼尽蛾眉，翻被春烟误。粉蕊频寻钗誓苦，莺俦只倩东风许。
君意如云难定处，更叹暌离，无过相思路。信是落花愁释去，故园犹掩三生树。
（七）《浣溪纱·宝瑟慵弹鬓又垂》词作配图(13张)
宝瑟慵弹鬓又垂，湘帘厌卷更知谁？浮萍已使滞为悲。
翠黛微颦寻怨侣，横波望却解愁媒。空添素恨忍成灰。
（八）《长相思·黛蛾收》
黛蛾收，翠痕收。犹念飞花堕尽愁，还将粉泪留。
疏窗幽，湘帘幽。几看岚痕生冷秋？横波浑未休。
（九）《谒金门·芳径远》
芳径远，谢却香红无限。宝篆翻成烟缕断，啼珠弹又浅。
好作断肠文翰，尽付堂前孤燕。 触目双鸳浑未羡，楚弦哀已满。
（十）《唐多令·雁影过三秋》
雁影过三秋，横波北顾休。素帘寒、镇锁眉头。更著斯人添病翼，还倩得，度芳洲。
绿鬓结书俦，弦声咽画楼。泪烛赊、耿耿淹留。那有残香分缟袂，同瘦月，话心幽。
（十一）《苏幕遮·藕花汀》
藕花汀，萍叶浦。红瘦依稀，更著烟啼雨。几度挥弦无意绪。燕翼不来，空向梁间语。
凤鬟垂，鸾袖举。迥隔吴门，还叹成孤旅。翠幕翻香人倚否？好共君心，相对愁怀处。
（十二）《卜算子·镜槛隔青纱》
镜槛隔青纱，幽恨传筝柱。万叠香红飞堕溪，分付残春住。
无那啼鹃频，总被流莺妒。长向东风缄翠痕，极目云山路。
（十三）《相思引·夜觉幽窗月影偏》
夜觉幽窗月影偏，未翻萍絮浸清涟。翠帘人瘦，啼恨折冰弦。
兰棹双归交冷岸，绛槎孤泛咽寒泉。东风无绪，吹散碧岑烟。
（十四）《钗头凤·冰绡浅》
冰绡浅，香笺展。可怜青翼君慵遣。红英落，嘶骑错。翠痕长满，玉腮频托。薄，薄，薄。
清涟翦，芳尘卷。泪波凝烛浑难转。诗魔索，绕朱阁。逋仙归矣，但曾骖鹤。寞，寞，寞。
（十五）《摊破浣溪沙·翠幕轻遮绛蜡残》
翠幕轻遮绛蜡残，娉婷深倚碧阑间。谁与筝弦共迢递，但应难。
薄雨怯成红浥湿，疏风吹皱雾绡寒。何限梦魂飞玉阙，遣青鸾。
（十六）《鹧鸪天·风过犹催杜宇鸣》
风过犹催杜宇鸣，无端却被断弦惊。空啼一夜横波血，难教东君护落英。
钗已坠，髻偏横，梦魂孤负凤鸾迎。何心更看幽窗月，不意婵娟咽玉笙。
（十七）《减字木兰花·芳时轻误》
（祭怀南齐才女苏小小）
芳时轻误，堪叹尘生苏小墓。歇遍香红，惆怅东君阻燕踪。
背灯暗泣，疏雨翻将烟鬓湿。此夜湖头，不尽倾城月里愁。
（十八）《秦楼月·芳尘歇》
芳尘歇，愁媒未遣东风结。东风结，鹃啼影瘦，长怀孤月。
婵娟已叹砧声咽，罗巾空掩阑干雪。阑干雪，凭君相数，几多痕绝。
（十九）《鹊桥仙·霏烟笼黛》
霏烟笼黛，檀霞裁袂，河汉寥寥远度。钗盟钿约一相携，便堕却、啼珠无数。
冰弦写恨，星槎泛怨，鹊侣还将赊路。秋风已教负幽期，更岂必、暌离暮暮。
（二十）《祝英台近·解兰桡》
解兰桡，归月浦，秋水断西顾。烟锁帘栊，湘竹宿愁雨。
啼痕犹满罗巾，相思寸结。更却惹、百端离绪。
旧林暮。待凭雁翼来时，寄将锦书去。弦咽香寒，情悰已难赋。
几闻歌发临岐，魂伤幽素。但应惜、黛娥凝伫。
（二十一）《玉楼春·横波留盼相思路》
横波留盼相思路，徒遣离魂飞绣户。莫惊烛影倚啼妆，蝶梦空归春水住。
鸾笙暗咽吴宫暮，凤管重招秦女舞。情知芳信误娇尘，待得好风裁尺素。
（二十二）《青玉案·罗巾倒压钗痕浅》
罗巾倒压钗痕浅，倩谁见、鸾妆晚？拾翠空牵愁绪乱，柳枝曾折，江南晓岸，立尽湘帘畔。
离群乍咽啼红满，蟾影生凉楚弦断。忆昔君归兰棹远，落霞轻隐，孤烟暗卷，乡梦风吹散。
（二十三）《踏莎行·新雨蒙晴》
新雨蒙晴，行云栖遍，啼妆曾记檀郎面。游丝暗逐翠微前，飞红忍坠横塘畔。
绣幕离莺，朱栏别燕，香尘不合吴门见。何须更忆镜钗盟，彩笺字比湘妃怨。
（二十四）《临江仙·晓起轩窗曾独倚》
晓起轩窗曾独倚，东风吹堕红英。镜前几许翠痕生。每传双燕信，难托断钗盟。
争忍还解幽梦晚，烟蛾愁损娉婷。画楼无处觅琴声。自君南浦去，冷月最关情。